open-index/open-wikipedia-markdown huggingface dataset:
Angela Merkels tredje regjering

**Angela Merkels tredje regjering** var Forbundsrepublikken Tysklands tjueandre regjering. Den tiltrådte 17. desember 2013 og gikk formelt av etter valget 24. oktober 2017. *Merkel III* bygget på en koalisjon av CDU/CSU og det sosialdemokratiske SPD, en såkalt storkoalisjon. Regjeringen satt deretter 171 dager som forretningsministerium, til den ble avløst av regjeringen Merkel IV 14. mars 2018.

## Regjeringsforhandlingene
Etter forbundsdagsvalget høsten 2013 fikk CDU/CSU et knapt mindretall av representantene, mot et flertall bestående av SPD, Bündnis 90/Die Grünen og Die Linke. CDU/CSU førte samtaler om regjeringssamarbeid med Bündnis 90/Die Grünen, men disse førte ikke frem. Heller ikke SPD ønsket å inngå regjeringssamarbeid med De Grønne og Die Linke. Partiet gikk i stedet inn i sin andre koalisjonsregjering ledet av de kristeligdemokratiske partienes kanslerkandidat Angela Merkel. Dette var den tredje storkoalisjon mellom CDU/CSU og SPD siden opprettelsen av Forbundsdagen. Den første storkoalisjon var Kurt Georg Kiesingers regjering mellom 1966 og 1969.
## Regjeringsutnevnelsen
Tysklands forbundspresident Joachim Gauck foreslo 16. desember 2013 overfor Forbundsdagen at Angela Merkel skulle gjenvelges til sin tredje periode som forbundskansler. Merkel ble deretter ved en avstemning i Forbundsdagen 17. desember gjenvalgt med 462 mot 150 stemmer og 10 avholdne. Det var tilstrekkelig med alminnelig flertall, det vil si 316 stemmer fra Forbundsdagens 631 medlemmer for å velge kansleren. Angela Merkel fremsatte samme dag forslag overfor forbundspresidenten om hvilke personer hun ønsket som medlemmer av regjeringen. De foreslåtte ministrene ble deretter utnevnt av presidenten. Under et møte i Forbundsdagen samme dag ble ministrene tatt i ed av forbundsdagens president.

## Sammensetning

## Referanser
Windsor Park

**Windsor Park** er et fotballstadion i hovedstaden Belfast i Nord-Irland. Stadionet ble åpnet i 1905 og er hjemmebane for Linfield FC. Nord-Irlands herrelandslag i fotball bruker arenaen som nasjonalstadion for sine landskamper. Windsor Park blir også brukt som finalearena for den nordirske fotballcupen Irish Cup.

Stadionet ble åpnet med en seriekamp mellom Linfield FC og Glentoran FC i 1905. Storparten av dagens konstruksjon stammer fra en større ombygging på 1930-tallet etter tegninger av den markante stadionarkitekten Archibald Leitch. Med store tribuner både mot nord, sør og øst hadde Windsor Park på det meste en kapasitet på rundt 60 000, men gradvise ombygginger til sittetribunder på 70-, 80- og 1990-tallet gjorde at det totale tilskuerkapasiteten sank til 24 734. Dette antallet er i dag senket til 12 950 grunnet sikkerhetsbestemmelser, noe banen er blitt kritisert for ved flere anledninger.

I 1985 ble det signert en avtale med varighet på 100 år mellom Linfield FC og IFA som stadfestet at Nord-Irlands herrelandslag skulle spille alle sine kamper på Windsor Park, mot at Linfield FC ble tildelt en mindre andel av billettinntektene.

I 2009 vedtok Irish Football Association (IFA) både å videreutvikle og oppgradere Windsor Park til fordel for et nytt stadion på den gamle tomten til det nå nedlagte Maze fengsel. Sommeren 2012 publiserte IFA planene for en oppgradering av Windsor Park til et moderne stadion med  sitteplasser, hvor de søndre og østre tribuneseksjonene skulle rives ned og bygges opp igjen. Arbeidet ble først vedtatt igangsatt ved årsskiftet 2013/2014.

UEFA Super Cup 2021 mellom  og  ble spilt i Windsor Park.

## Referanser


## Eksterne lenker
* Stadium Project hos Irish Football Association
* Windsor Park hos Footballgroundguide.com
Huw Jones

**Huw Jones** (født 22. juli 1973 i Oswestry) er en walisisk fotballdommer fra Llanrhaeadr-ym-Mochnant som til daglig dømmer i Wales' toppdivisjon i fotball. Han startet å dømme fotball i ung alder og dømte i lavere divisjoner fra 1998 (Montgomeryshire League) før han begynte å dømme i Cymru-Alliance League (nivå to) i 2002.

Jones ble tatt inn som dommer til Welsh Premier League i 2002 og ble i 2009 utnevnt som FIFA-dommer. Han har på grunn av sin status som UEFA-dommer (kategori tre) dømt kvalifiseringskamper både i Mesterligaen og Europaligaen, i tillegg til aldersbestemte landskamper og enkelte vennskapskamper.

## Referanser


## Eksterne lenker
* Profil hos Worldreferee.com 
* Profil hos Footballdatabase.eu
Michael Weiner

**Michael Weiner** (født 21. mars 1969 i Ottenstein) er en tysk fotballdommer som til daglig dømmer både i Bundesligaen og 2. Bundesliga (nivå to). Weiner startet å dømme kamper i serier administrert av Deutscher Fußball-Bund (DFB) i 1993. I 1995 fikk han tildelt sine første kamper i 2. Bundesliga før han fikk sin første kamp i Bundesligaen i november 1998.

Weiner ble utnevnt til FIFA-dommer i 2002 og ble året etter valgt ut til å dømme under U19-EM i fotball for herrer i 2003, hvor han blant annet ble tildelt en semifinale. Han dømte også finalen av DFB-Pokal i 2006/2007 mellom VfB Stuttgart og 1. FC Nürnberg (2–3). Weiner og dommerkollegaen Knut Kircher trakk seg frivillig som FIFA-dommer på grunn av alder i slutten av 2012, og ble erstattet av Christian Dingert og Tobias Welz.

## Referanser


## Eksterne lenker
* Dommerprofil hos DFB.de
* Dommerprofil hos Weltfussball.de
* Dommerprofil hos Worldreferee.com
Mars Orbiter Mission

**Mars Orbiter Mission** (**MOM**), uformelt kjent som ***Mangalyaan*** (sanskrit: मंगलयान, «Mars-fartøy»), er en Mars-romsonde som ble skutt opp i jordbane av Indian Space Research Organisation (ISRO) den 5. november 2013. Romforskningsoppdraget er en «teknologidemonstrasjon» som har  som mål å utvikle teknologier som er nødvendige for å utarbeide, planlegge, lede og gjennomføre et vellykket interplanetarisk oppdrag. MOM er Indias første interplanetariske oppdrag, og dersom det lykkes, vil ISRO bli den fjerde romfartsorganisasjonen i verden til å nå Mars, etter det sovjetiske romprogrammet, NASA og ESA.

Romsonden ble skutt opp med en PSLV C25-rakett fra First Launch Pad ved det indiske romfartssenteret i Sriharikota nær Chennai i den sørlige delstaten Andhra Pradesh den 5. november 2013 kl. 10:08 CET (14:38 IST). Oppskytningsvinduet var på omtrent 20 dager og åpnet 28. oktober 2013. MOM-sonden tilbrakte omtrent én måned i bane rundt Jorden, hvor den foretok en serie på i alt syv banemanøvre for å gradvis øke sin hastighet og høyde i omløpsbanen, før den endelig satte kursen mot Mars den 30. november 2013 (CET). Per 11. desember 2013 var MOM ca. 2,9 millioner km fra Jorden. Den foreløpige planen er å bringe sonden inn i bane rundt Mars 24. september 2014, rundt to dager etter den forventede ankomsten av NASAs MAVEN. MOM vil gå i en svært elliptisk bane rundt Mars, med en omløpstid på 76,7 timer og en planlagt periapsis på 365&nbsp;km og apoapsis på 80&nbsp;000&nbsp;km. Romsonden overvåkes og kontrolleres for tiden fra kontrollrommet Spacecraft Control Centre ved ISRO Telemetry, Tracking and Command Network (ISTRAC) i Bangalore med støtte fra antenner tilhørende Indian Deep Space Network (IDSN) i Byalalu.

Det offisielle hovedformålet med MOM er å teste og demonstrere indisk rakett- og romteknologi. Spesielt er det overordnede formålet å utvikle teknologier som er nødvendige for å utarbeide, planlegge, lede og gjennomføre operasjoner til et interplanetarisk oppdrag. Det sekundære målet er å analysere Mars' atmosfære (spesielt for metanforekomster), utforske og kartlegge planetens overflate, geomorfologi og mineralogi ved hjelp av egenutviklede vitenskapelige instrumenter. Programmet har en planlagt varighet på 300 dager.

## Se også
* Utforskning av Mars

## Referanser


## Eksterne lenker
* 
* Offisiell brosjyre om MOM  (på engelsk)
* MOM på Spaceflight101.com  (på engelsk)
* Sporing av satellitter i sanntid
MS «Taiko»

**MS «Taiko»** var et norsk ro/ro-skip levert som byggenummer 250 fra Hyundai Heavy Industries i Ulsan i Sør-Korea i februar 1984.

Skipet ble bygd spesielt for høye og tunge laster, andre spesialtransporter og biltransport. Basisbesetningen var 25 personer. Taiko ble bygd som det første i en serie på tre. Søsterskipene var MS «Tampa» og MS «Texas».

Skipet var eiet  av Wilhelmsen Lines i Norge, var NIS-registrert og ble operert av norsk/svenske Wallenius Wilhemsen Logistics.

## Dekk og ramper
Skipet hadde tolv dekk, hvorav to heisbare.

Tunge laster ble lastet på det forsterkede dekk 1 som hadde en kapasitet på 10 t/m². Dekk 4 hadde kapasitet til laster inntil 4 t/m². Aktre del av dekk 3 var forsterket og hadde kapasitet inntil 5 t/m².

Dekk 2B og 2C var heisbare. Dekk 5, 6, 7 og 8 var garasjedekk tilpasset biltransport med kapasitet på 0,4 t/m².

Lasterampen var plassert i akterkant av dekk 3 på styrbord side med 38 graders innfallsvinkel. Rampen var 12,5 meter bred og hadde en kapasitet på 420 tonn. Rampene om bord hadde bredder som varierte mellom 11,5 og 3,2 meter.

## I nyhetene
Skipet kom i medias fokus da det i desember 2013 ble kjent at det var chartret av det norske Utenriksdepartementet til transport av 1&nbsp;000 tonn kjemiske våpen fra Lattakia i Syria til destruksjon på foreløpig ukjent sted. I tillegg til MS «Taiko» inngikk DFDS-skipet MS «Ark Futura» i operasjonen, sammen med orlogsskipene KNM «Helge Ingstad» fra Norge og HDMS L17 Esbern Snare fra Danmark. Operasjonen fikk navnet RECSYR. Skipet var på vei til hogging i Kina da Utenriksdepartementet så seg om etter ledige skip for Syria-oppdraget. Skipet ble hogd i 2016.

## Referanser


## Eksterne lenker
* 
*
Alan Kelly (fotballdommer)

**Alan Kelly** (født 9. mars 1975 i Cork) er en irsk fotballdommer som har dømt i League of Ireland, og primært League of Ireland Premier Division. Kelly startet å dømme kamper i 1994 i lavere divisjoner før han i 1999 ble tildelt kamper i League of Ireland av Football Association of Ireland (FAI).

I 2000 ble han tildelt sin første store kamp da han ble utnevnt som finaledommer i League of Ireland Cup mellom Limerick FC og Derry City FC (2–2). Hans første finale i FAI Cup kom i 2003 i kampen mellom Longford Town FC og St Patrick's Athletic FC (2–0). Kelly ble utnevnt til FIFA-dommer i 2002, og har siden da dømt flere internasjonale kamper, i tillegg til Mesterligaen, Europaligaen og kvalifseringskamper både til VM og EM. Hans første internasjonale kamp på seniornivå kom den 5. juni 2004 i en vennskapskamp mellom  og  (3–1).

I oktober 2013 ble det klart at Kelly fra og med sesongen 2014 skulle dømmer kamper for den amerikanske serien Major League Soccer.

## Referanser


## Eksterne lenker
* Dommerprofil hos Worldreferee.com 
* Dommerprofil hos Worldfootball.net
Olav Gauslaa

**Olav Andersen Gauslaa** (født 14. april 1881 i Gauslå i Herefoss, død 23. september 1966) var en norsk sjømann og bygningssnekker, aktiv i arbeiderbevegelsen, - i Arbeiderpartiet og Norges Kommunistiske Parti.

Gauslaa begynte som visergutt, før han dro til sjøs. Siden ble han bygningssnekker og etter hvert tilsynsmann for det kommunale bygningsvesenet i Solum. Der var han også rasjonaliseringssjef i halvannet år. I tillegg drev han gjennom 19 år et bruk i Kilebygda.

Han ble i 1902 medlem av Kilebygdens arbeiderforening, som den gang var under ledelse av Arbeiderdemokratene. I 1909 var Gauslaa blant dem som sørget for at foreningen ble meldt inn i Arbeiderpartiet. Han satt selv i mange år som formann.

Gauslaa var medlem av Solum herredsstyre fra 1910 til 1927, og senere fra 1931. Gjennom 14 år var han medlem av formannskapet.

Ved den store partisplittelsen i 1923 fulgte han fløyen som støttet Kominterns linje, og ble medlem av det nye Norges Kommunistiske Parti.

Han var far til NKU-lederen og motstandsmannen Arne Gauslå.
 
## Referanser
An hua

**An hua** () er et uttrykk brukt om de typer kinesisk eksportporselen som har «skjulte» mønstre som blir synlige bare når holdt opp mot lyset. Ordet betyr *hemmelig* eller *innhyllet*.

Virkningen oppstår ved at et mønster risses inn i porselenet før det glaseres og brennes, eller ved å male i hvitt før prosessen gjennomføres.

Teknikken var i bruk i Mingdynastiets tid (1368–1644), og deretter særlig i Yongzheng-keiserens epoke (1723–1735).

Noen *an hua*-gjenstander ble funnet i skipsvraket *Belankan* (som sank 1450–1487?) utenfor Indonesia omkring 1999.

## Referanser

## Eksterne lenker
* Gotheborg.com
* A Handbook of Chinese Ceramics fra The Metropolitan Museum of Art
Gul valmuesøster

**Gul valmuesøster** (*Meconopsis cambrica*) er en blomsterplante i valmuefamilien. Den kan bli opptil 60 cm høy, er flerårig og svakt håret med langstilkede, dypt flikete rosettblad, samt lignende, men kortstilkete stengelblad. De gule blomstene er vanligvis mer enn 5 cm i diameter og blomstrer  fra juni til august. Den snaue kapselen er lengre og smalere enn den hos fjellvalmuen. Den vokser i høyereliggende områder i fuktige skoger. 

## Utbredelse
Planta er utbredt i fjellene på Den iberiske halvøya, i Pyreneene, Massif Central i Syd-Frankrike, og i høyereliggende områder i Wales, sørvestlige England og deler av Irland. Gjennom kultivasjon har den spredt seg langt ut over sitt naturlige utbredelsesområde.

## Galleri

Fil:Welsh poppy Meconopsis cambrica.JPG
Fil:Meconopsis cambrica-03 (xndr).jpg
Fil:Meconopsis cambrica 03.jpg
Fil:Meconopsis cambrica 1.JPG
Fil:Schijnpapaver RIMG0001.JPG
Fil:Schijnpapaver RIMG0046.JPG
File:Meconopsis cambrica MHNT.BOT.2007.43.17.jpg|Meconopsis cambrica


## Referanser




## Litteratur
* Blomsterleksikon, Richard Fitter, Alistair Fitter og Marjorie Blamey, Norsk utgave av Inger Gjærevoll, Tiden Norsk Forlag 1975, ISBN 82-10-00940-0

## Eksterne lenker
* 
* http://databank.artsdatabanken.no/FremmedArt2012/N63009
Amadora

**Amadora** er en by og kommune i Portugal, nordvest i storbyområdet Lisboa. Byen og kommunen har rundt  innbyggere og med et areal på 23,77 km² er med dette den tettest befolkede kommunen i landet. 

Kommunen ble opprettet 11. september 1979 da den ble skilt ut fra kommunen Oeiras. Siden da har den blitt regnet som egen by. Den danner et storbyområde sammen med Lisboa og begge byene deler det samme undergrunns-, buss- og tognettverk. Amadora er også en stor forstad til hovedstaden og landskapet er dominert av store leileghetsblokker og noe industri. Byen har et stort samfunn av afrikanske innvandrere, hovedsakelig fra Angola og Kapp Verde. 

Selv om det er igangsatt store rehabiliteringsprosjekter blir Amadora fremdeles regnet som en by med mye kriminalitet og trafikkproblemer. 

Hvert år er det en internasjonal tegneseriefestival i Amadora. 

## Sogn
Kommunen består av seks sogn (freguesias):
* Águas Livres
* Alfragide
* Encosta do Sol
* Falagueira-Venda Nova
* Mina de Água
* Venteira

## Referanser




## Eksterne lenker
*
Kortbane-EM i svømming 1996

**Europamesterskapet i svømming på kortbane 1996** ble avholdt i Rostock, Tyskland, fra 13. til 15. desember 1996. Dette var det første europamesterskapet i svømming på kortbane i nytt format som også inneholdt øvelser utover sprintdistansene. Mesterskapet ble avholdt bare noen få måneder etter Sommer-OL i Atlanta og erstattet det europamesterskapet i sprintsvømming hvor bare øvelsene på 50 meter i de forskjellige svømmeartene og 100 meter individuell medley stod på programmet.  

## Medaljetabell

## Medaljesammendrag
### Menn

Forklaring: **VR** - Verdensrekord; **ÅBT** - Årsbestetid; **ER** - Europeisk rekord; **NR** - Nasjonalrekord; **MR** - Mesterskapsrekord
: Svømmere som bare deltok i innledningsheatene og mottok medaljer.

### Kvinner

Forklaring: **VR** - Verdensrekord; **ÅBT** - Årsbestetid; **ER** - Europeisk rekord; **NR** - Nasjonalrekord; **MR** - Mesterskapsrekord
: Svømmere som bare deltok i innledningsheatene og mottok medaljer.
## Eksterne lenker
* Resultater fra GBRSports.com
Austre Moland skogeierlag

**Austre Moland [[skogeierlag]]** ble stiftet 13. februar 1903. I begynnelsen het laget *Østre Molands trælastsamlag*. I perioden 1914–1946 het laget *Østre Molands skogeierforening*. 
Skogeierlaget ble tilsluttet Nidarå Tømmersalslag i 1942.

Viktige saker for skogeierlaget har vært prisavtaler, salg, kulturarbeid, innkjøp av ulikt utstyr og bygging av skogsbilveier og traktorveier.

Flosta skogeierlag ble innlemmet med Austre Moland skogeierlag i 1988.

## Arkivet
Arkivet etter Austre Moland skogeierlag befinner seg på Aust-Agder museum og arkiv i Arendal. Arkivet omfatter tre møtebøker fra perioden 1903–1977, en regnskapsbok, samt noe korrespondanse og jubileumsskrift.

## Referanser


## Eksterne lenker
*
Dypvåg Skogeierlag

**Dypvåg skogeierlag** ble stiftet 22. august 1895 i daværende Dypvåg kommune (idag Tvedestrand kommune). Foreningen var fylkets første skogeierlag og gikk i begynnelsen under navnet *Dypvåg skovdriftsforening*. Første formann var Nicolai Løvdal. 

Foreningen er blant landets eldste i sitt slag. Formålet med foreningen var å få bedre skikk på tømmerhandelen og stå sterkere i samarbeid med tømmerkjøperne. 
Laget var tilknyttet Østre Nedenes skogeierforening, og senere Nidarå Tømmersalslag.

Dypvåg skogeierlag ble slått sammen med Holt skogeierlag i 1998. Fra og med 1. januar 1999 gikk laget under navnet Holt og Dypvåg skogeierlag. 

## Arkivet
Arkivet etter Dypvåg skogeierlag befinner seg på Aust-Agder museum og arkiv i Arendal. Arkivet omfatter en møtebok fra perioden 1985–1998.

## Eksterne lenker
*
Fysioterapeuten

***Fysioterapeuten*** er et norsk fagtidsskrift, eid og utgitt av Norsk Fysioterapeutforbund.  Bladet kommer med 11 nummer i året, utgis i tilnærmet A4-format og er vanligvis på vel 60 sider.

Bladet er et «nivå 1-tidsskrift» med ekstern fagfellevurdering, slik at publisering av vitenskapelige originalartikler i *Fysioterapeuten* gir publikasjonspoeng i forskningssammenheng. Selv om bladet er utgitt av NFF er det redaksjonelt uavhengig og styres etter redaktørplakaten.

Bladet ble grunnlagt i 1934, under navnet *Sygegymnasten*, som i 1958 ble forandret til *Fysioterapeuten*.

Redaktør er per 2019 Dagrun Lindvåg.

## Redaktører
* 1934–1936: Ragnar Nyhus og Otto Harsem
* 1936–1939: Ragnar Nyhus
* 1939–1966: Sigrid Schreiner
* 1967–1970: Helene Wessel Bolin
* 1970–1972: Anne Britt Brodal
* 1973–1976: Liv Sanner
* 1976–1979: Liv Sanner og Line Hauger (delte redaktørstilling)
* 1979–1987: Line Hauger
* 1987–1991: Gerd Vidje
* 1992–1993: Nina Husom (permisjon august 1992 - juli 1993, med Terje Anthonsen som konstituert august 1992 -februar 1993, Grethe Hansen til juli 1993)
* 1994–1995: Karin Helene Haugen (permisjon fra 1996. Grethe Hansen konstituert i 1996 til september 1997, Espen Mathiesen ut 1997)
* 1998–1999: Karin Helene Haugen
* 2000–2003: Espen Mathiesen
* 2003–: Dagrun Lindvåg

## Referanser


## Eksterne lenker
* ''Fysioterapeutens'' nettsider
Rjukan stadion

**Rjukan stadion** er et kombinert idrettsanlegg for fotball og friidrett, tidligere også for skøyter på Rjukan, i Tinn kommune, Telemark. Friidrettsbanen har det røde kunststoffdekket polytan fordelt på seks løpebaner i rundbaner og åtte på langsiden, der var det tidligere rødgrus. 

Anlegget er hjemmebane for Rjukan Idrettslag. 

## Arrangement
* Allround-NM 1947, damer.
* Junior-NM for herrer i 1935.
* Juniorlandskamp på skøyter for herrer i februar 1933 mellom Norge – Sverige.

## Eksterne lenker
* 
* Stadionanlegg hos friidrett.no
* Rjukan stadion på idrett.speaker.no Rjukan Idrettslag sider
* Rjukan stadion -søk på kkd-http01.osl.basefarm.net
*
Tromøy skogeierlag

**Tromøy [[skogeierlag]]** ble stiftet 18. mars 1959 i daværende Tromøy kommune (nå Arendal kommune). Første formann var Sigurd Vågsnes. 

Laget var tilknyttet Nidarå Tømmersalslag. 
Tromøy skogeierlag ble slått sammen med Moland skogeierlag i 1995.

## Arkivet
Arkivet etter Tromøy skogeierlag befinner seg på Kuben i Arendal. Arkivet omfatter en møtebok fra lagets virksomhetstid, 1959–1995.

## Eksterne lenker
*
Emir & Frozen Camels

**Emir & Frozen Camels**, forkortet **EFC**, er et bosnisk band som ble etablert av Emir Bukovica i Fort Myers i Florida i  1998. De første medlemmene av bandet var, foruten Bukovica, AC/DC-bassisten Cliff Williams og de to amerikanerne Darrell Nutt og Danny Shepard.

Etter innspillingen av deres første album, *San*, i 1999, danner Emir Bukovica en Balkan-utgave av bandet i Jugoslavia. I 2002 vant bandet den bosniske musikkprisen Davorin (nå Indexi) for beste internasjonale samarbeid, og i 2004 vant de kategorien beste urbane rockelåt for sangen «Sarajevo, New York, Roma». Albumet *No pasaram* vant Indexi-prisen i 2010 i kategorien «Rock & All Albume Godine».

I 2013 representerte Emir & Frozen Camels, med Mirza Šoljanin og Idda van Munster, Bosnia-Hercegovina i den første utgaven av Tyrkvisjonens sangkonkurranse med rockelåten «Ters bosanka».

## Diskografi

* 2013: *Best of Emir & Frozen Camels* (Hayat Production)
* 2009: *No pasaram* (Dallas Records)
* 2002: *Znam* (Dallas Records)
* 2000: *San* (Dallas Records)
* 1994: Pilot-CD (Top Hill Records)

## Referanser


## Eksterne lenker
* 
* Bandomtale på Soundcloud.com
Julia Klöckner

**Julia Klöckner** (født 16. desember 1972 i Bad Kreuznach i Tyskland) er tysk jounalist, teolog, samfunnsviter og politiker (CDU). Hun ble 14. mars 2018 utnevnt som Tysklands ernærings- og landbruksminister.

Klöckner ble 2010 valgt som leder av CDU i Rheinland-Pfalz, og i 2011 valgt som leder av sitt partis gruppe i Rheinland-Pfalz' landdag.

## Liv og virke
### Bakgrunn
Hun kommer fra en katolsk familie av vinbønder i vinregionen Nahe, og ble først kjent da hun i 1995 ble valgt til tysk vindronning (*Deutsche Weinkönigin*). Hun har studert journalistikk, katolsk teologi og samfunnsvitenskap ved universitetet i Mainz.

### Yrkeskarriere
Etter studiene hospiterte Klöckner fra 1998 ved SWR Fernsehen i Mainz og var fri medarbeider i avdelingen for *Landeskultur* frem til 2002. Mellom 1999 og 2000 gjennomførte hun et journalistisk volontariat i et forlag som spesialiserer seg på vin- og drikkepublikasjoner - Meininger Verlag i Neustadt an der Weinstraße. Fra 2000 til 2002 var hun redaktør for *Weinwelt* og fra 2001 til 2009 sjefredaktør i *Sommelier-Magazin*, begge tidsskrifter som blir utgitt av Meininger Verlag.

2009/10 tok Julia Klöckner *Young Leader Program* arrangert av American Council on Germany, en partnerprosjekt mellom Atlantik-Brücke og American Council on Germany for lovende politiske og økonomiske ledertalenter.

### Politisk virke
Fra 2002 til 2011 var hun medlem av Forbundsdagen, og fra 2009 til februar 2011 var hun parlamentarisk statssekretær i forbundsministeriet for mat, jordbruk og forbrukervern. Fra 25. september 2010 har hun vært partileder for CDU i delstaten Rheinland-Pfalz, og fra mars 2011 leder for partiet i Rheinland-Pfalz' landdag, altså i delstatsparlamentet. Fra 15.&nbsp;november 2010 har hun sittet i CDUs nasjonale *Präsidium* (eksekutivekomite) og den 4. desember 2012 ble hun valgt til nestleder for CDU på landsbasis. Klöckner ble 14. mars 2018 utnevnt som Tysklands ernærings- og landbruksminister Angela Merkels fjerde regjering.

## Bibliografi
* med Thomas Hartmann: *Der Wein erfreue des Menschen Herz*. Paulusverlag, Fribourg 1998, ISBN 3-7228-0446-9.
* med Thomas Hartmann: *Irdischer Wein – Himmlischer Genuss*. Paulusverlag, Fribourg 2008, ISBN 978-3-7228-0748-5.

## Referanser


## Eksterne lenker
* 
* Website von Julia Klöckner
* Biographie beim Landtag Rheinland-Pfalz
* Stammdaten bei der CDU/CSU-Bundestagsfraktion
Nils Fredrik Rønnbeck

**Nils Fredrik Røn(n)beck** (født 22. mars 1820 i Kalix i Sverige, død 4. januar 1891) var en svensk-norsk polarskipper og islos som oppdaget Frans Josefs land i 1865.

## Liv og virke
### Bakgrunn
Nils Fredrik ble født 22. mars 1820 på *Storön* i Kalix i Norrbotten i Sverige, som tredje barnet til Johan Olofsson Söderlund og Anna Lisa Olofsdotter. I 1830 flyttet familien fra Storön til Kamlunge, også i Kalix, og tok gårdsnavnet *Rönnbäck* til familienavn. 

### Til Borge
Bare 17 år begav den unge Nils Fredrik seg i 1837 til Haparanda, og via Karesuando, Kautokeino og Alta kom han til Hammerfest i 1838, etter å ha fulgt den gamle og 80 mil lange ruten langs elvene til Norge. På 1830-tallet var det flere påfølgende uår i Norrbotten, og mange av befolkningen søkte lykken i Norge, hvor det var bedre jobbmuligheter i tilknytning til fiske og selfangst.

Nils Fredrik var gift to ganger, i begge tilfeller med kvinner av svensk herkomst, og fikk tilsammen ti barn, fem med hver kone. Første giftermål var i 1847 med Marie Caroline Eriksdatter (f. 1828 i Övertorneå i Sverige). Konen døde kun 35 år gammel og ingen av deres barn overlevde småbarnsstadiet. Neste giftermål var i 1864 med Marie Lovise Johannesdatter Strömbeck (f. 1841 i Talvik), hennes far hadde innvandret fra Sverige og var ansatt på kobberverket i Kåfjord. To av deres fem barn døde også i ung alder, mens de tre som nådde voksen alder døde barnløse. Det finnes følgelig ingen etterkommere til Nils Fredrik.

I Hammerfest gjorde Nils Fredrik raskt lykke og skaffet seg allerede i 1841 en egen seilskute.

Nils Fredrik døde 4. januar 1891, ved at han gled på en stein i havnen i Hammerfest og druknet. Ved sin død var han i virkeligheten nesten 71 år, men av ukjente grunner ble det oppført 1814 (1824 er overstrøket) som fødselsår i kirkeboken ved begravelsen. Dette til tross for det ved begge hans giftermål i samme kirke er oppgitt 22/3-1820 som fødselsdato.

## Kilder
* Leif Larsson: ''Nils Fredrik Rönnbäck'', storon.se
* Norsk Polarhistorie
Nahe (vinregion)

**Nahe** er en vinregion (*Anbaugebiet*) for tyske vinsorter, langs elven Nahe i den tyske delstaten Rheinland-Pfalz. På regionens 4155 hektar med vinmarker i  2008, dominerer hvitvinsdruene med 75 %, med Riesling som den mest utbedte enkeltvarietet med 27,2 %. Vinen fra regionen Nahe har sterkt varierende karakteristika, grunnet områdets vulkanske forhistorie. 

Selv om regionen var befolket allerede i Romertiden, og vindyrking blir nevnt så tidlig som i 778 i forbindelse med landsbyen of Monzingen, ble ikke Nahe definert som egen vinregion før i 1971 i tysk vinlovgivning. Før dette ble den solgt som *[[rhinskvin]]*. 

## Referanser
Tysk vindronning

**Tysk vindronning** (tysk: **Deutsche Weinkönigin**) er en representant for tysk vin, valgt for ett år. Valgene foretas som regel i byen Neustadt an der Weinstraße. Kandidater ved valgene er fjorårets regionale vindronninger, valgt fra de 13 tyske produksjonsregioner for bedre tyske viner (*[[Qualitätswein bestimmter Anbaugebiete|Qualitätswein]]*).

Tyske vindronninger siden 1949:


File:EvelynSchmidt-Ausschnitt.jpg|Evelyn Schmidt (2007/2008)
File:Katja Schweder.JPG|Katja Schweder (2006/2007)
File:Sylvia Benzinger-Ausschnitt.jpg|Sylvia Benzinger-Kugler (2005/2006)
File:Bundesarchiv B 145 Bild-F071430-0017, Mechthild Meyer.jpg|Mechthild Meyer (1985/1986)


## Referanser


## Eksterne lenker
*
Qualitätswein bestimmter Anbaugebiete

***Qualitätswein bestimmter Anbaugebiete***, ***QbA***, er den nest høyeste av fire kvalitetskategorier for tyske viner, et knepp under Prädikatswein (før august 2006 offisielt kalt Qualitätswein mit Prädikat, ***QmP***) men over Landwein og Tafelwein. I likhet med *Prädikatswein* og *Landwein*, men til forskjell fra *Tafelwein*, må druene til en QbA-klassifisert vin komme fra en, og bare en, av de 13 tyske vindyrkingsregioner* (Anbaugebiet)*.

Andre begrep som, om enn ikke helt presist, vanligvis sikter til QbA er *bestimmtes Anbaugebiet*, *Weinbaugebiet*, *Weinanbaugebiet* eller *Qualitätswein*.

## Referanser
Fossumparken

**Fossumparken** (arbeidsnavn *Linjeparken*) er en park på Stovner i Oslo, som del av Groruddalsatsingen.

Parken strekker seg langs Fossumveien fra Karl Fossums vei i sydøst, forbi Stovner senter og den tidligere Stovner politistasjon og til krysset med Tokuruddalen i nordvest. Fossumparken vil bli 55 dekar stor. Parkomådet planlegges med redusert trafikk, ved at innkjøring til Stovner senter skjer fra området ved Stovner videregående skole og at bussterminalen ved T-banenedgangen trekkes ut i Fossumveien. Før parken bygges, er området langs Stovner senter og Fossumveien trafikkareal, mens den nordvestlige delen av området, Fossumdumpa, ligger mellom Fossumveien og Aasta Hansteens vei og er et grønt dalsøkk med ballplass. En sidebekk til Tokerudbekken går i rør under Fossumdumpa.

Regjeringen bestemte i 2010 å bidra til en stor park av hver av bydelene i Groruddalen, som del av Groruddalssatsingen. Fossumparken (kalt Linjeparken i planleggingsperioden) er bydel Stovners park. Anlegget startet i 2015, og parken ble åpnet 1. juni 2017.

## Referanser


## Eksterne lenker
* *Linjeparken – planarbeid.* Bymiljøetatens hjemmeside, 14. desember 2012. Ikke lenger tilgjengelig på internett. 
*''Områdeløft Stovner - «Extreme makeover»''. byplanoslo.no, Plan- og bygningsetatens blogg, 6. juni 2016. Besøkt 1.3.2021.
* ''Del av Linjeparken/Fossumveien.'' Plan- og bygningsetatens hjemmeside, uten dato. Med to lenker til landskapsplan med kart over den nye parken. Besøkt 28. september 2016.
Hassel (slekt)

:*Dette er om slekten Hassel, ikke [[Hasselslekten]]
*'Hassel''' er et etternavn brukt på folk fra ulike slekter.
## Buskerud

På gården Store Hassel i Øvre Sandsvær nær Kongsberg, bodde Hans Holkin Hassel (1861–1945) og Gina Martine Syversen (1861–1937) som ble foreldre til
*Olaf Hassel (1898–1972) astronom,

Krobestyrer Martinius Pedersen (1851) voks opp på Skotselv ved Hassel jernverk i  Øvre Eiker kommune, Buskerud, der faren Peder Nilsen var smed. Etternavnet Hassel tok Martinius ved flytting til Kristiania. Han var far til: 
*Sverre Hassel (1876–1928) polarfarer

En grein går lenger tilbake i tid, blant annet til fogd Christopher Svendsen Hassel i Kongsberg. Blant etterkommere hadde han: http://www.geni.com/people/Christopher-Hassel/6000000000000476174
*Hans Hassel (1818–1897) grosserer i Kragerø http://www.geni.com/people/Hans-Hassel/6000000012325872109
**Lorentz Andreas Meyer Hassel (1846–1936) og Nicoline Louise Balle (1855–1911)
***Alf Hassel (1880–1956)  ambassadør, gift seg med Regine (Regi) Lorange (1886–1974; se Lorange (slekt))
**Ernst August Hassel (1848–1905) og Mathilde Christine Klaveness (1860–1955) av Klaveness (slekt)
***Odd Hassel (1897–1981) kjemiker som vant nobelpris


SverreHassel.jpg | Sverre Hassel (1876–1928) ble polfarer
Odd_Hassel.jpg | Odd Hassel (1897–1981) kjemiker som vant nobelpris


## Sør-Trøndelag
Fra Hasselvika i Rissa ved Trondheimsfjorden har vi han Casper Johnsen som med Karina Carlsdatter ble foreldre til:
*Anton Markus Hassel (1842–1922) lensmann i Hemne, gift med Willadine/Veladeria (Dina) Kaald (1849–1929) 
**Kaspar Hassel (1877–1962) seiler og arkitekt fra Bergen
**Signy Hassel (1879–1959) maler, gift med maleren Olaf Willums (1886–1967)
**Otto Emil Hassel (1881–1960) dyrlege i Oslo
Fra Hasselvika i Rissa har vi også Martin Engelsen Hassel (1846) som var sønn av Engell Johnsen Hagel (1813). Martin var far til Johan M. Hassel (1880–1964), som med Lovise Sørvik (1880–1931) var foreldre til
*Lyder Hassel (1914–1943) kunstmaler og motstandsmann

## Referanser
Karen Holsbø

**Karen Nikoline Holsbø** (født **Martinusdatter** 13. oktober 1864 i Aure i Romsdal, død 6. september 1936 i Trondheim) var en norsk husmor, kvinnesakskvinne og politiker, hjemmehørende i Arbeiderpartiet, senere Norges Kommunistiske Parti.

Hun giftet seg med snekker Peder A. Holsbø i 1885, og ble bosatt i Trondheim fra 1888. Hun ble snart engasjert i arbeiderbevegelsen, og sentral i kvinnebevegelsen i byen. Hun var med på å stifte Trondheims arbeiderpartis kvinneforening i 1905. Der ble hun først sekretær, deretter formann. Det vervet hadde hun i 20 år. I åtte år satt hun også i Trondheims arbeiderpartis styre.

Ved den store partisplittelsen i 1923 fulgte hun fløyen som støttet Kominterns linje, og ble medlem av det nye Norges Kommunistiske Parti. Året etter var hun med å stifte den kommunistiske husmorforeningen i byen, en organisasjon som senere ble til Trondheims husmorlag. Hun var i tre år sekretær i foreningen.

Holsbø satt i Trondheim bystyre fra 1911 til 1925, og var varamann til formannskapet i tolv år. Fra 1918 var hun også medlem i styret for Trondheims husmorskole.

## Referanser
Eupatorus endoi

***Eupatorus endoi*** er en bille som hører til familien skarabider (Scarabaeidae) i gruppen skarabider (Scarabaeoidea).

## Utseende
En stor (40–47 millimeter), blankt svart hornbille. Hannen har et krumt horn på hodet, dette er flatt og båndformet, og kløvet i spissen. På hver side av pronotum sitter det et kort, krumt, spisst horn.

## Levevis
Larven utvikler seg i råtten, død ved. De voksne billene kan drikke nektar og sevje som siver ut fra sår på trær. Hannene bruker hornene sine i kamp om hunnene.

## Utbredelse
Denne arten er utbredt i det sørlige Vietnam, men er ikke vanlig.

## Systematisk plassering

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien skarabider, (Scarabaeidae) Latreille, 1806 
***** Underfamilien hornbiller, Dynastinae MacLeay, 1819
****** Stammen Dynastini MacLeay, 1819
******* Slekten *[[Eupatorus]]* Burmeister, 1847
******** *Eupatorus endoi* Nagai, 1999

## Eksterne lenker
* 
* Bilde av arten (litt nede på siden)
* Global Species.org - ''Eupatorus endoi''
Axel Otto Mörner

**Axel Otto Mörner** (1774–1852) var en svensk greve, militærmann, statsråd og kunstner.

Mörner giftet seg 4. oktober 1801 med Ebba Wilhelmina Modée

Mörner ble tatt til fange ved slaget ved Toverud på Aurskog 20. april 1808. Han ble deretter ført som krigsfange til Ulefos Hovedgaard hos Niels Aall. I sin tid på gården malte han landskapsmotivene i salen. Dette som en takk for gjestefriheten han ble vist under sitt fangenskap. I denne perioden ble han også kjent med Herman Wedel-Jarlsberg som etter statskuppet i Sverige i mars 1809 aktivt begynte å arbeide for en svensk-norsk union. Mörner ble sluppet fri i august 1809.

Mörner hadde talent for gravering og landskapsmaleri. I 1799 studerte han i Wien for Heinrich Friedrich Füger og Johann Baptist Lampi den eldre. Mörner fikk særlig oppmerksomhet for sine romantiske landskapsmalerier. 

Han er representert på Nationalmuseet i Stockholm, Universitetsbiblioteket i Uppsala, Rosersbergs slott og på Ulefos Hovedgaard i Ulefoss i Norge.

## Referanser


## Eksterne lenker
* Digitalt fortalt: «Axel Otto Mørner - Fra fange til fangevoktere» (skrevet av Håvard Fandrem ved Hjalmar Johansen VGS i Norge) (besøkt 17. desember 2013)
Allomyrina dichotoma

***Allomyrina dichotoma*** er en bille som hører til familien skarabider (Scarabaeidae) i gruppen skarabider (Scarabaeoidea). Arten lever i Sørøst-Asia. Den er et populært kjæledyr i Japan, der den er kjent som *kabutomushi*. Det arrangeres også veddemålskamper mellom hannene av denne arten.

## Utseende

En stor, (40-80 millimeter), rødbrun til brunsvart hornbille. Som vanlig i denne gruppen er det stor forskjell på kjønnene. Kroppen er naken og glatt.
Hannen har et langt, krumt horn på hodet, dette er gaffeldelt i spissen, dessuten et kort og bredt, gaffeldelt fremspring på pronotum. 
Som vanlig hos hornbiller mangler disse hornene hos hunnen.

## Levevis
Larvene lever i morken, død ved. Larveutviklingen tar omtrent ett år.

## Utbredelse
Arten er utbredt i Thailand, Taiwan, Japan, Kina og Korea.

## Systematisk plassering

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien skarabider, (Scarabaeidae) Latreille, 1806 
***** Underfamilien hornbiller, Dynastinae MacLeay, 1819
****** Stammen Dynastini MacLeay, 1819
******* Slekten *[[Allomyrina]]* Arrow, 1911 
******** *Allomyrina dichotoma* (Linnaeus, 1771), med flere underarter:
********* *[[Allmoyrina dichotoma dichotoma]]* (Linnaeus, 1771)
********* *[[Allomyrina dichotoma tsunobosonis]]* - noen ganger regnet som en egen art, Japan
********* *[[Allomyrina dichotoma takarai]]* Kusui, 1976
********* *[[Allomyrina dichotoma inchachina]]* Kusui, 1976
********* *[[Allomyrina dichotoma polita]]* - Thailand
********* *[[Allomyrina dichotoma septentrionis]]*

## Eksterne lenker
*
Marwa

**Marwa** (arabisk: ) er et arabisk kvinnenavn.

## Etymologi

*Marwa* har opprinnelse i et arabisk ord for en duftende plante. Det er også navnet ett av de to små fjellene ved Mekka som piegrimene tradisjonelt går frem og tilbake mellom syv ganger. *Merve* er den tyrkiske formen av navnet.

## Utbredelse
Personene i listen er ordnet kronologisk etter fødselsår.

|}

## Kjente personer med navnet
* Marwa (sanger) (f. 1974), libanesisk sanger
* Marwa Arsanios (f. 1978), amerikansk-libanesisk kunstner
* Marwa Jalal, norsk cellebiolog
* Marwa Rakha, egyptisk forfatter
* Marwa Mahran, skuespiller
* Marwa Hussein, egyptisk sleggespiller
* Marwa Amri, tunisisk bryter
* Marwa Gabriel, egyptisk skuespiller
* Marwa Abdel Samie, kostymedesigner

## Referanser


## Eksterne lenker
Allomyrina davidis

***Allomyrina davidis*** er en bille som hører til familien skarabider (Scarabaeidae) i gruppen skarabider (Scarabaeoidea). Arten lever i Sørøst-Asia.

## Utseende
En stor, (35–50 millimeter), svart hornbille. Som vanlig i denne gruppen er det stor forskjell på kjønnene. Den ligner *[[Allomyrina dichotoma]]*, men er mindre og mørkere, og hannens horn er kortere.
Hannen har et krumt horn på hodet, dette er gaffeldelt i spissen, dessuten et kort og bredt, gaffeldelt fremspring på pronotum. Hornene er ikke spesielt lange. 
Som vanlig hos hornbiller mangler disse hornene hos hunnen, men denne kan kjennes på at pronotum er noe uthulet foran, med en opphøyet valk fremst.

## Levevis
Larvene lever i morken, død ved. Larveutviklingen tar omtrent ett år.

## Utbredelse
Arten er utbredt i Sørøst-Asia (det sørlige Kina og Vietnam).

## Systematisk plassering
I likhet med mange andre asiatiske dyr er den oppkalt etter den franske katolske misjonæren og naturforskeren Armand David, som samlet inn store mengder biologisk materiale fra Kina.

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien skarabider, (Scarabaeidae) Latreille, 1806 
***** Underfamilien hornbiller, Dynastinae MacLeay, 1819
****** Stammen Dynastini MacLeay, 1819
******* Slekten *[[Allomyrina]]* Arrow, 1911 
******** *Allomyrina davidis* (Deyrolle & Fairmaire, 1878)

## Eksterne lenker
*
Fredrik Lindberg

**Fredrik Lindberg** (født 2. februar 1986 fra Upplands-Bro) er en svensk curlingspiller som spiller som annenspiller. Han representerte landet sitt under Vinter-OL 2014 i Sotsji, der han vant bronse sammen med Viktor Kjäll, Niklas Edin, Sebastian Kraupp og Oskar Eriksson (reserve).

## Referanser


## Eksterne lenker
*
Oskar Eriksson

**Oskar Eriksson** (født 29. mai 1991 i Karlstad) er en svensk curlingspiller. Han representerte landet sitt under Vinter-OL 2014 i Sotsji, og tok bronse som reserve på Sveriges lag sammen med Viktor Kjäll, Niklas Edin, Sebastian Kraupp og Fredrik Lindberg.

Han tok sølv under Vinter-OL 2018.

Under Vinter-OL 2022 i Beijing, tok han gull og bronse. 

## Referanser


## Eksterne lenker
*
Filosofiåret 1690

**Filosofiåret 1690** er en oversikt over hendelser, utgivelser og personer med tilknytning til filosofi i 1690.

## Hendelser

## Publikasjoner

* *[[An Essay Concerning Human Understanding]]* og *[[Two Treatises of Government]]* av John Locke. Han motsetter seg slaveriet.

## Fødsler
*23. mars – Johann Michael Hallwachs, tysk jurist, evangelisk teolog, historiker og filosof (død 1738)
*4. september – Polykarp Leyser IV, tysk lutheransk teolog, filosof, lege, jurist og historiker (født 1728)
*5. november – Peter Adolf Boysen, tysk evangelisk teolog, filosof og historiker (død 1743) 

## Dødsfall
*Theodore Haak, tysk redaktør, oversetter og filosof (født 1605)


Fil:Johann Michael Hallwachs 1691-1738 (2).jpg|Johann Michael Hallwachs(1690-1738)
Fil:Portrait of Theodore Haak translator by Sylvester Harding.jpg|Theodore Haak(1605-1690)


## Se også
*Filosofi på 1600-tallet
*Opplysningstiden
Amora

**Amora** er en by i kommunen Seixal i Portugal. Den har i underkant av  innbyggere og ligger ved elva Rio Judeu, en sideelv til Tejo. Plasseringen ved elva medførte at byens økonomisk utvikling ble basert på skipsindustri og fiske, men byen har i de senere årene i stor grad blitt en sovekommune for Lisboa.

## Historie
Amora ble for første gang nevnt i 1384 i Chronicles of John I, et verk av Fernão Lopes. 

## Eksterne lenker
*
Karate under Verdenslekene 2013

**[[Karate]]** var en av øvelsene ved World Games 2013, og ble arrangert 26. og 27. juli 2013. Konkurransen ble arrangert i Evangelista Mora Coliseum i Cali, og det ble konkurrert i kata og kumite for herrer og kvinner.

## Medaljevinnere
### Kata herrer

### Kumite herrer, +84 kg

### Kumite herrer, -60 kg

### Kumite herrer, -67 kg

### Kumite herrer, -75 kg

### Kumite herrer, -84 kg

### Kata kvinner

### Kumite kvinner, +68 kg

### Kumite kvinner, -50 kg

### Kumite kvinner, -55 kg

### Kumite kvinner, -61 kg

### Kumite kvinner, -68 kg

## Eksterne lenker
* World Games 2013 - Karate
Olai Lorange

**Olai Lorange** (1876–1965) var en norsk lege og sjefinspektør i Arbeidstilsynet.

Etter examen artium 1895 og cand.med. 1903 jobbet han  som amanuensis under distriktslege Parelius i ytre Romsdal, dernest på kommunale sykehus i Kristiania fra 1903 til 1905, da han ble assisterende lege ved tuberkulosehjemmet Reknes sanatorium i Molde.  Etter to år der var han våren 1907 hospiterende ved Charites poliklinikk for lungelidende i Berlin. Senere i 1907 ble han reservelege ved Ullevål sykehus før han i 1908 returnerte til Romsdalen for å være kommunelege i Åndalsnes, det het Grytten og Heen herred den gang. Bortsett fra et opphold ved Pasteurinstituttet i Paris 1910–1911 holdt han til i Åndalsnes til 1912 da han nok en gang tiltrådte som reservelege ved Ullevål.  Etter tre år ved epidemiavdelingen her ble han kvalifisert som spesialist innen epidemiske sykdommer, og kunne våren 1906 reise til den franske fronten på offentlig oppdrag. Han ble i 1916 nasjonal sjefinspektør for det stedlige fabrikktilsynet, det vi i dag kaller Arbeidstilsynet. Herfra og ut karrieren forfattet han også lærde artikler om arbeidshygiene og måter å beskytte seg på, det man i dag kaller Helse, miljø og sikkerhet (HMS). Han gikk av for aldersgrensen i 1946. Under krigen var han blitt arrestert for å ha drevet med den illegale avisen Vi vil oss et land.

Han var sønn av bonde Hans Andreas Lorange (1850–1883) og Othilie Josefine Margrete Olsen (1855–1882), og vokste etter deres tidlige død opp hos onkel Johan Lorange i Halden. I 1908 giftet han seg i Paris med Ingegerd Spørck (1883–1971), datteren til generalmajor August Spørck. Hun var aktiv i Norske Kvinners Nasjonalråd og utga *Hva er, og hva gjør N.K.N.* i 1939. Olai og Ingegerd fikk blant andre datteren Grete Lorange Backer (1914–1955) som omkom i Voronezj-ulykken som Venstres representant i en kvinnedelegasjon til Russland. Hun var mor til jusprofessor Inge Lorange Backer (født 1946).
## Se også
* Lorange (slekt)
## Utgivelser
* 
* 
## Verv
* medlem av Arbeidervernkomitéen 1916 til 1922
* formann i Norsk forening for Socialt Arbeide
* styremedlem i den norske avdeling av Administrativt forbund
* viseformann i den Radikale venstreforening 
* medlem av Venstres representantskap i Kristiania
* norsk delegert ved flere internasjonale konferanser vedrørende arbeidernes beskyttelse
## Premier
* Kommandør i 2. klasse av Finlands hvite roses orden 1929
## Referanser
Friidrett under Sommer-OL 1920 – 5 000 meter menn

**5000 meter** for menn var en av løpøvelsene i friidrett under Sommer-OL 1920 i Antwerpen. Det var andre gangen distansen var med på det olympiske programmet. Trettiåtte deltakere fra seksten nasjoner deltok på 5000 meter som ble avviklet 16. og 17. august 1920.

## Rekorder
Gjeldende rekorder før lekene i 1920:

## Resultat

### Forsøksheat
Alle fire forsøksheatene ble avviklet 16. august 1920. De fire beste fra hvert heat gikk videre til finalen.

**Forsøksheat 1**

**Forsøksheat 2**

**Forsøksheat 3**

**Forsøksheat 4**

### Finale
Finalen ble avviklet 17. august 1920.

## Eksterne lenker
* Resultater og profilside  på sports-reference.com
Olav Skevik

Olav Skevik (født 20. juli 1941) er en norsk forfatter og historiker. 

Hans hovedfagsoppgave fra Universitetet i Trondheim 1971 handlet om *Busettinga i Beitstad og Malm fram til ca. 1550*, og en bearbeidet versjon av oppgaven ble utgitt i 1975. Han var lektor ved Namsos og Steinkjer videregående skoler før han ble ansatt som konservator ved Stiklestad nasjonale kultursenter i 1996. Det meste av Skeviks faglige forfatterskap er knyttet til *Årbok for Nord-Trøndelag* og andre lokalhistoriske årbøker – og senere til arbeidet ved Stiklestad, men han er også en av elleve forfattere i trebindsverket *Trøndelags historie* (2005). Boka *Folk og fylker i fjerne tider* var Nord-Trøndelags fylkeskommunes gave til Trondheim ved byens 1000-årsjubileum i 1997. 

## Bibliografi
* *Busettinga i Beitstad og Malm fram til ca. 1550* (1975)
* *Folk og fylker i fjerne tider : Inntrøndelags historie før 1600* (1997) (ebok fra bokhylla.no)

## Referanser


## Eksterne lenker

* Pubilkasjoner av Olav Skevik i artikkeldatabasen NORART
Filosofiåret 1605

**Filosofiåret 1605** er en oversikt over hendelser, utgivelser og personer med tilknytning til filosofi i 1605.

## Hendelser

## Publikasjoner
**[[The Advancement of Learning|Of the Proficience and Advancement of Learning, Divine and Human]]* av Francis Bacon

## Fødsler
*19. oktober – Thomas Browne, britisk filosof og forfatter (død 1682)
*Theodore Haak, tysk redaktør, oversetter og filosof (død 1690)

## Dødsfall
*9. september – Heinrich Khunrath, tysk filosof (født ca. 1560)
*Pontus de Tyard, fransk poet, filosof og biskop (født 1521)


Fil:Sir Thomas Browne by Joan Carlile.jpg|Thomas Browne(1605-1682)
Fil:Portrait of Theodore Haak translator by Sylvester Harding.jpg|Theodore Haak(1605-1690)
Fil:Khunrath.jpg|Heinrich Khunrath(ca. 1560-1605)
Reeperbahn (band)

**Reeperbahn** er en svensk musikkgruppe som var aktiv årene 1977–1984. 

Bandet spilte i hovedsak rock/pop-musikk og besto i utgangspunktet av Olle Ljungström (sang, gitar), Dan Sundquist (sang, bass), Eddie Sjöberg (gitar) og Peter Korhonen (trommer). De laget fire studioalbum i perioden 1979–1983. Sundquist hoppet av bandet i 1982 og ble for en tid erstattet på bass av Peter Ivarsson, mens Ljungström sto igjen alene som vokalist. Ivarsson døde uventet året etter, og Reeperbahn ble oppløst etter sommerturnéen 1984. 

De har imidlertid blitt gjenforent ved to anledninger, først i 1986 på den første Hultsfredsfestivalen, og sommeren 2010 på festivalen Forever Young. Vokalisten Olle Ljungström utmerket seg dessuten med en framgangsrik solokarriere fra 1993.

Reeperbahn spilte ved minst ett tilfelle i Norge, på musikk-klubben Ratz i Oslo den 30. januar 1984.

## Diskografi

**Studioalbum**

**Reeperbahn* (1979)
**Venuspassagen* (1981)
**Peep-Show* (1983)
**Intriger* (1983)

**Samlingsalbum**

**Samlade Singlar* (1982)

## Referanser


## Eksterne lenker
*
Chen Qian

**Chen Qian** er navnet til flere personer:

*Chen Qian (moderne femkjemper) (født 1987)
*Chen Qian (håndballspiller) (født 1990)
*Chen Qian (svømmer) (født 1993)
Kim Il-sung militæruniversitet

**Kim Il-sung militæruniversitet** (hangul: 김일성군사종합대학, hanja: 金日成軍士綜合大學, revidert romanisering: *Kim Il-seong gunsajonghab daehak*, McCune-Reischauer: *Kim Il-sŏng kunsa chonghap taehak*, også kalt **Kim Il-sung militærakademi**) er et universitet i Mangyongdae-guyok i Pyeongyang i Nord-Korea. 

Det ble grunnlagt i 1952 og oppkalt etter Kim Il-sung.

Skolen tilbyr høyere fagutdannelse for offiserer i Koreas Folkehær. Den er det fremste militærakademiet i Nord-Korea.

## Noen fremtredende studenter
* Kim Yong-Chun
* Kim Jong-gak
* Chu Sang-song
* Kim Jong-un
* Ri Yong-ho